projecte-aina/catalan_government_crawling huggingface dataset:
El Govern ha resolt avui establir una moratòria en el pagament del lloguer per a tots els arrendataris d'habitatges i locals comercials, que siguin persones físiques, del parc d'habitatge administrat per l'Agència de l'Habitatge de Catalunya.
Aquesta mesura vol protegir les famílies amb menys recursos davant la situació d'excepcionalitat i emergència provocada per la pandèmia del coronavirus, tot reduint l'impacte econòmic que puguin tenir.
Es calcula que aquesta moratòria, que s'allargarà mentre duri la situació d'excepcionalitat, podrà beneficiar més de 20.000 famílies.
Així, se suspèn la facturació corresponent al mes d'abril dels contractes de lloguer inclosos en aquesta mesura.
Les rendes no satisfetes mentre duri la moratòria, es facturaran de manera prorratejada durant 12 mesos, en els successius rebuts mensuals una vegada acabada la situació d'excepcionalitat.
En el cas de que l'estat d'excepció s'allargués més enllà del mes d'abril i, en funció de com evolucioni la pandèmia i de quina sigui la situació social i econòmica que se'n derivi, es detallarà el desplegament d'aquesta mesura per la resta de les mensualitats i com es fraccionarà el retorn d'aquestes rendes.
De la mateixa manera, un cop passada la situació d'excepcionalitat, s'analitzarà si hi ha situacions de vulnerabilitat sobrevinguda per a les quals calgui impulsar noves mesures.
La mitjana dels lloguers del parc d'habitatge de la Generalitat se situa en els 166 euros mensuals.
En total, la moratòria en el pagament dels lloguers tindrà un valor de més de 3 MEUR mensuals.
Atesa la situació d'excepcionalitat, a petició del Departament de Territori i Sostenibilitat, el Govern ha decidit avançar el pagament dels ajuts al lloguer als col·lectius especialment vulnerables, com són la gent gran i les dones que han patit violència masclista.
Això suposa que podran presentar la documentació justificativa de l'esmentat ajut amb posterioritat al seu abonament.
Els beneficiaris dels ajuts seran, d'una banda, les persones que van obtenir ajuts l'any 2019 i també els que van quedar exclosos.
Es tracta de 10.000 beneficiaris, el que suposa un impacte econòmic anual de 14 milions d'euros.
D'altra banda, la mesura s'estén a les dones que han patit violència masclista que ja van ser beneficiàries dels ajuts en la convocatòria de 2019.
Això suposa un total de 216 dones amb un impacte econòmic de 430.000 euros.
L'avançament del pagament es farà efectiu a finals del mes d'abril, moment en què s'abonaran els mesos meritats, que seran com a mínim, els mesos de gener, febrer i març.
L'any passat, un total de 52.073 famílies es van poder beneficiar d'aquest ajut ordinari
El Govern de la Generalitat, a través de l'Agència de l'Habitatge de Catalunya, de la Secretari de l'Agenda Urbana i Territori del Departament de Territori i Sostenibilitat, ha obert la convocatòria ordinària d'ajuts al pagament del lloguer per a aquest any 2020, en ple context de crisi sanitària provocada pel coronavirus.
La voluntat del Govern és continuar donant resposta a les famílies que necessiten els ajuts per poder seguir vivint en el seu habitatge de manera habitual i continuada.
La línia d'ajuts que s'ha publicat aquest dimecres està pensada per a les persones que no es troben en situació de vulnerabilitat imminent, però que s'hi podrien veure abocades si no compten amb una ajuda.
Per a aquesta convocatòria, es preveu un pressupost inicial de 20 milions d'euros, ampliables.
L'any 2019, dels ajuts se'n van beneficiar 52.073 famílies d'arreu del territori.
Fins a 200 euros al mes per habitatge
La subvenció de l'agència es concedeix per un import anual màxim de 2.400 euros, és a dir, de 200 euros mensuals com a màxim, i s'ajusta en funció de l'esforç que suposa per a la unitat familiar el pagament del lloguer.
Així, la subvenció pot ser del 20% de l'import de la renda de lloguer anual quan l'esforç per pagar el lloguer sigui igual o inferior al 30% dels ingressos de la unitat de convivència; del 30% de l'import de la renda quan aquest esforç sigui superior al 30% i inferior al 40%, i del 40% si és igual o superior al 40% dels ingressos.
Pel que fa als requisits sobre el preu del lloguer, el límit mensual per als habitatges de la demarcació de Barcelona és de 750 euros mensuals; a Girona i a Tarragona és de 500; de 450 a la demarcació de Lleida, i de 350 a les Terres de l'Ebre.
El requisit d'ingressos de la unitat de convivència ve marcat per l'Indicador de Renda de Suficiència de Catalunya (IRSC) i s'estableix en funció de les persones que viuen en el mateix domicili.
Així, el límit màxim d'ingressos és d'1,41 vegades l'IRSC en el cas d'una persona adulta, i s'hi afegeix 0,47 vegades l'IRSC per cada persona addicional.
Les sol·licituds es poden presentar fins al 3 de juliol.
Els models dels impresos normalitzats de les sol·licituds es poden obtenir telemàticament i s'hi poden acollir totes les persones titulars d'un contracte d'arrendament i que compleixin els requisits establerts.
Suport a més de 60.200 famílies el 2019
A banda d'aquests ajuts ordinaris, la Generalitat compta amb altres línies de prestacions urgents al lloguer per a persones en risc d'exclusió residencial i també amb ajuts per a sectors específics, com ara els usuaris del parc públic d'habitatge.
Així, per exemple, l'any 2019 la línia d'ajuts urgents va arribar a 1.737 famílies, i també es va donar suport a altres 6.392 famílies residents en habitatges gestionats per l'Agència de l'Habitatge de Catalunya.
D'aquesta manera, sumant els ajuts ordinaris, els urgents i els destinats a residents del parc públic de la Generalitat, el 2019 es va ajudar a 60.202 famílies.
• La URV compta des de l'any 2013 amb la primera càtedra UNESCO d'habitatge al món i el seus coneixements reforçaran els continguts que ofereix la xarxa MEDIEM
• L'Agència de l'Habitatge de Catalunya ha signat aquest mes de maig convenis similars amb el Col·legi de l'Advocacia de Girona i la Universitat de Barcelona
La directora de l'Agència de l'Habitatge de Catalunya, Judith Gifreu, ha signat un conveni amb la rectora de la Universitat Rovira i Virgili (URV), María José Figueras, per col·laborar en l'àmbit de la mediació extrajudicial en qüestions relacionades amb l'habitatge.
L'Agència de l'Habitatge de Catalunya, dependent de la Secretaria de l'Agenda Urbana i Territori del Departament de Territori i Sostenibilitat, està impulsant la plataforma virtual MEDIEM, una xarxa de serveis de mediació en l'àmbit de l'habitatge de Catalunya.
Els professionals de la xarxa poden accedir a una pàgina web on troben recursos sobre la pràctica de la mediació extrajudicial per resoldre situacions problemàtiques relacionades amb l'habitatge.
MEDIEM facilita als seus membres un fòrum obert al debat, la possibilitat de fer consultes individualitzades i suport als serveis i a les entitats de mediació en l'àmbit de l'habitatge.
L'adhesió de col·legis professionals i universitats permet sumar el seu bagatge professional i d'investigació a aquests recursos.
Primera càtedra UNESCO d'habitatge, a la URV
La càtedra d'Habitatge de la URV, es va crear amb l'objectiu de crear una plataforma estable de recerca, docència i transferència de coneixements en matèria d'habitatge des d'un punt de vista interdisciplinari i internacional.
És la primera càtedra UNESCO d'habitatge del món.
És per això que aquest conveni suposa un gran impuls per a la mediació i la resolució extrajudicial dels conflictes en l'àmbit de l'habitatge, ja que la càtedra, dins de la seva activitat habitual, crea continguts i impulsa formacions i jornades que poden ser d'interès per a les persones usuàries de la plataforma MEDIEM.
Reforç de la mediació per evitar l'exclusió residencial
De la xarxa MEDIEM es beneficien els serveis de mediació de diverses administracions, així com entitats que col·laboren amb el servei d'Ofideute de l'Agència de l'Habitatge.
Aquest servei ofereix assessorament i mediació davant els problemes de la ciutadania per fer front al pagament dels préstecs o crèdits hipotecaris dedicats a la compra d'habitatge principal o per fer front al pagament de la renda de lloguer i d'impagament.
L'objectiu és evitar la pèrdua de l'habitatge i el risc d'exclusió residencial que això comporta.
Durant aquest mes de maig, l'Agència de l'Habitatge de Catalunya ha signat altres convenis de col·laboració amb el Col·legi de l'advocacia de Girona i la Universitat de Barcelona, també perquè aportessin els seus coneixements i experiència als usuaris de la xarxa MEDIEM.
Convocatòria 2020 per entitats i associacions veïnals
El dia 22 de juliol es va publicar al DOGC la resolució TES/1764/2020, de 16 de juliol, per la qual s'obre la convocatòria per a la concessió de subvencions per al finançament de projectes i actuacions d'entitats i associacions veïnals dels barris d'habitatges administrats o gestionats per l'Agència de l'Habitatge de Catalunya per a l'any 2020.
Aquesta convocatòria es regeix per la Resolució TES1651/2018 per la qual es publiquen les bases reguladores d'aquestes subvencions.
Les sol·licituds es poden presentar i formalitzar telemàticament, mitjançant el tràmit que trobareu al web tràmits.gencat.cat, fins el dia 15 de setembre de 2020.
Tràmit subvencions a entitats i associacions veïnals del parc d'habitatge públic
Des de 2015, l'Executiu català ha destinat 137 milions d'euros a la compra de 2.636 habitatges per tanteig
L'Institut Català del Sòl té previst subscriure un acord amb l' Agència de l'Habitatge de Catalunya pel qual finançarà amb 23 milions d'euros l'Agència perquè pugui comprar habitatges provinents d'execucions hipotecàries i destinar-los a lloguer assequible.
Aquest és el tercer acord d'aquestes característiques que s'aprova, després que el 2018 l'executiu autoritzés un primer acord entre les dues parts per un import de 30 milions i un altre de 20 milions d'euros el 2019.
El Decret llei 1/2015, de 24 de març, de mesures extraordinàries i urgents per a la mobilització dels habitatges provinents de processos d'execució hipotecària, estableix que la Generalitat de Catalunya pot exercir el dret de tanteig i retracte a favor d'aquests habitatges.
Des de la seva entrada en vigor, a finals de 2015, fins a setembre 2020 s'han pogut comprar un total 2.636 pisos amb una inversió de 137.263.992,16 euros (uns 52.000 euros per habitatge comprat).
Els 23 milions d'euros que aporta ara Incasol s'estima que permetran a l'Agència de l'Habitatge de Catalunya la compra d'uns 440 habitatges més, que es destinaran a lloguer social i que serviran per incrementar el parc públic d'habitatge.
A finals de 2019 es va ampliar fins al 2027 el termini per exercir el dret de tanteig que tenen les administracions i les entitats del tercer sector i que es va fer extensiu a tot Catalunya.
Aquest dret es pot aplicar també en segones i terceres transmissions d'habitatges anteriorment adquirits per grans tenidors.
D'aquesta manera es reforcen els mecanismes de l'administració per a fer efectiu el retorn social del rescat bancari.
El dret de tanteig i retracte a favor de les administracions permet mobilitzar aquests habitatges per destinar-los a famílies en situació d'especial vulnerabilitat i ha evitat la venda d'aquests pisos a fons d'inversió internacional que podrien haver portat a una nova dinàmica especulativa.
Una altra de les mesures dutes a terme pel Govern per impulsar la compra d'habitatges per tanteig i afavorir l'accés a habitatge assequible han estat els convenis signats entre l'Agència de l'Habitatge de Catalunya i l'Institut Català de Finances per concedir crèdits bonificats a ajuntaments i entitats del tercer sector per adquirir habitatges per tanteig.
El Consell d'administració de l'Institut Català del Sòl, INCASÒL, també ha acordat finançar a l'Agència de l'Habitatge de Catalunya per tal que aquesta pugui constituir un fons de garantia al davant de l'Institut Català de Finances, per 21,25 M€ per a la línia de préstecs a les comunitats de propietaris per a la rehabilitació d'edificis d'habitatges.
En el marc de la celebració del Barcelona Meeting Point, l ́Agència de l ́Habitatge de Catalunya ha organitzat la conferència "Mètodes alternatius d ́accés a l ́habitatge.
Una solució per a l ́estoc?", a càrrec del catedràtic de Dret Civil de la Universitat Rovira i Virgili de Tarragona, Sergio Nasarre.
La conferència tracta sobre la proposta de modificació del Codi Civil de Catalunya en matèria de tinences intermèdies, que s ́inclouen per primera vegada en el nou Pla pel dret a l ́habitatge.
Aquesta proposta pretén obrir el mercat a altres vies de tinença, diferents de la compra-venda o el lloguer, com la propietat compartida o la propietat temporal.
Sessió de treball a la Casa del Mar de Barcelona sobre la gestió d'expedients i prestacions de lloguer vinculats als programes socials de l'habitatge de l'Agència.
La sessió serveix per explicar perquè serveix la Mesa d'emergències econòmiques i socials de l'Agència, les novetats en la normativa de prestacions per a l'any 2014 i qüestions sobre el procediment i la gestió de les prestacions.
Persones gestores d'oficines i borses locals d'habitatge que tenen conveni amb l'Agència de l'Habitatge de Catalunya i també al personal responsable de l'atenció al ciutadà de la pròpia Agència.
Del 9 al 14 de desembre tindrà lloc la Setmana de la Rehabilitació organitzada pel Col•legi d'aparelladors, arquitectes tècnics i enginyers de l'edificació de Barcelona.
Aquest Setmana inclou, el cap de setmana del 13 i 14 de desembre, la Fira de la Rehabilitació.
Durant la setmana es duran a terme en diferents espais conferències, jornades, xerrades i exposicions.
D'altra banda, el cap de setmana tindrà lloc la Fira de la Rehabilitació, una fira popular amb empreses de rehabilitació i activitats socials, dirigida a la ciutadania.
L'Agència de l'Habitatge de Catalunya participa en aquesta Setmana amb l'organització de dues Jornades que tindran lloc els dies 10 i 11 de desembre.
Podeu consultar el programa a la web de la Setmana de la Rehabilitació.
Els qui estigueu interessats en assistir a alguna de les Jornades heu de fer les inscripcions mitjançant aquesta mateixa web.
La Jornada del dia 10 tractarà sobre Polítiques d'eficiència energètica i la del dia 11 sobre la Rehabilitació a Catalunya,, en al qual hi participarà el secretari d'Habitatge i Millora Urbana, Carles Sala.
La Setmana de la Rehabilitació vol arribar als professionals, a tots els agents del sector i al ciutadà i també als representants d'ajuntaments i altres administracions.
El Departament de Territori i Sostenibilitat organitza la Jornada.
En aquesta sessió es vol aprofundir en les relacions entre l'espai físic i les persones, prioritzant la sostenibilitat i la qualitat de vida com a força motriu del bon disseny dels edificis i les ciutats.
Professionals, als agents del sector relacionats amb l'edificació, al ciuta`da en general i també als representants d'ajuntaments i altres administracions.
Lloc: Sala d'actes del Departament de Territori i Sostenibilitat
Acreditacions: a partir de les 9:00 h
Inscripcions: Bústia TES Recerca i Innovació
Trobada de les entitats per debatre sobre dues de les causes de l'exclusió social: el treball i l'habitatge, i donar a conèixer alhora eines per a la inserció laboral dels col·lectius desafavorits i diferents experiències per donar resposta a l'accés a l'habitatge.
Lloc: Espai Francesca Bonnemaison (Sant Pere més Baix 7.
En el marc de l'Estratègia Catalana per a la Renovació Energètica dels Edificis (ECREE), el proper dia 14 de juliol, a la Sala d'Actes del Col•legi d'Arquitectes de Catalunya, tindrà lloc una Jornada, en la que es presentaran els resultats dels estudis d'aplicació de mesures d'eficiència energètica per a la rehabilitació del sector residencial a Catalunya, realitzats en el marc del projecte europeu MARIE (Repensant els edificis mediterranis per a la millora de la seva eficiència energètica).
A la jornada es presentarà per una banda la "Caracterització de les tipologies d'habitatge a Catalunya", desenvolupat per l'Estudi Ramon Folch (ERF) amb col•laboració amb l'Agencia de l'Habitatge de Catalunya.
Tot seguit de la presentació de la metodologia i els principals resultats de l'OptiHab, desenvolupat per l'Institut de Recerca en Energia de Catalunya (IREC) amb la col•laboració de la Universitat Politècnica de Catalunya (UPC).
La jornada acabarà amb unes reflexions per part de l'Agencia de l'Habitatge de Catalunya i una taula rodona on experts del sector plantejaran el seu punt de vista.
Aforament limitat, cal registrar-se prèviament a [EMAIL] o bé al telèfon 935 547 118
Lloc: Sala d'actes del Col·legi d'Arquitectes de Catalunya
La Generalitat de Catalunya conjuntament amb el Grup Habitat Futura amb el suport de l'Ajuntament de Barcelona i la col·laboració del Col·legi d'Administradors de Finques us convidem al lliurament de Premis de l'Illa Eficient.
Lloc: Sala d'Actes del Departament de Territori i Sostenibilitat de la Generalitat de Catalunya Avinguda Josep Tarradellas, 2-6
El passat dia 27 de maig de 2015 va entrar en vigor el Decret 67/2015 per al foment del deure de conservació, manteniment i rehabilitació dels edificis d'habitatges, mitjançant les inspeccions tècniques i el llibre de l'edifici.
En el Decret, i a l'empara de la necessitat i obligació dels propietaris de mantenir els edificis d'habitatges, es regulen en un únic i nou text legal els instruments que ho han de facilitar, com són:
Donat que la nova regulació té plena incidència en l'activitat dels agents fins al punt que ens cal verificar que l'edifici on es troba l'habitatge que volem vendre i/o comprar disposa del certificat d'aptitud, altrament, ens podem trobar, que la operació no tiri endavant, el COAPI organitza aquesta jornada amb l'objectiu d'oferir una visió del nou marc legal i plantejar tots els dubtes que ens sorgeixin en l'actuació de l'agent immobiliari
Lloc: Sala de Juntes del Col·legi Oficial d'Agents de la Propietat Immobiliària de Barcelona
En la primera part de la Jornada s'informarà dels convenis que subscriu l'Agència de l'Habitatge de Catalunya amb les Administracions Locals, relatius amb les Oficines Locals d'Habitatge i Borses de Mediació per al Lloguer Social des de la perspectiva de l'atenció ciutadana.
També és comptarà amb la participació de diverses oficines explicant les seves experiències.
A la segona part s'informarà de les convocatòries de Programes Socials d'Habitatge de l'any 2016.
Responsables i tècnics de les Oficines Locals d'Habitatge i Borses de Mediació per al Lloguer Social que col·laboren amb l'Agència de l'Habitatge de Catalunya en atenció ciutadana.
Dia: Dimecres, 24 febrer de 2016
Lloc: Sala d'actes de l'Escola Administració Pública
C/ de Girona núm. 20 de Barcelona
El projecte pilot REH IN BCF es va desenvolupar en el marc del Programa d'accions comunitàries en matèria de formació professional d'educació i cultura de la convocatòria Leonardo da Vinci II (2000 – 2006) de la Comissió Europea.
El programa Leonardo da Vinci II cercava la millora de la qualitat, la innovació i la dimensió europea dels sistemes i pràctiques de formació professional mitjançant la cooperació internacional.
Per ampliar la informació del programa es pot consultar a:
L'objecte del projecte pilot REH in BCF va ser elaborar una eina en format CD-ROM dirigida a arquitectes, mestres d'obra, col·lectius socials, usuaris, per conscienciar de la necessitat de rehabilitar de forma mediambientalment correcte i donant exemples de rehabilitacions innovadores.
Els principals socis del projecte van ser:
El projecte va desenvolupar-se en les etapes següents:
novembre 2001 gener 2002 Preparació i repartiment de tasques
febrer 2002- juny 2002 Recollida d'informació i metodologia
El projecte REVITASUD ( integrat dins del Programa de cooperació transfronterera INTERREG III a França/Espanya 2000-2006 de la Unió Europea) va sorgir amb l'objectiu d'analitzar els problemes comuns d'un tipus de barris específics, com ho són els construïts després de la Segona Guerra Mundial i fins a l'inici dels anys 60.
L'anàlisi es va realitzar sota criteris de sostenibilitat ambiental i promocionant la participació social, amb l'objectiu de la integració plena d'aquests barris a l'entorn urbà propi.
Els socis d'aquest projecte han estat:
També han participat en el projecte altres ciutats transfrontereres amb problemàtiques similars pel que fa a la degradació de barris, com ho són Sant Sebastià, Pamplona, Lleida, Girona i Carcassona.
El projecte Revitasud es va aprovar el juny de 2003 i va finalitzar el setembre de 2007.
Va comptar amb un pressupost total, entre tots els socis, d'1.598.450 €, IVA no inclòs (239.750 € corresponents a Adigsa –ara Agència de l'Habitatge de Catalunya), subvencionat en un 50% mitjançant el fons FEDER.
Després de la llarga postguerra que pateix el poble bosnià i malgrat els avenços que s'estan produint en els indicadors econòmics i de desenvolupament social, existeix un índex de creixement de població que viu entre la pobresa i la marginalitat.
Aquesta mancança és més palpable en zones rurals i poblacions mitjanes.
El projecte s'inscriu dins elprojecte global de reconstrucció de 1.000 habitatges promogut pels organismes internacionals i locals per acomplir els objectius de l'acord de Dayton, que preveia el retorn progressiu dels desplaçats i refugiats a les seves poblacions un cop acabada la guerra.
El projecte de Cooperació, que ja és el tercer en el qual ADIGSA col·labora en aquesta zona, té el seu primer pas el 15 d'octubre de 2005 amb la signatura de l'acord de col·laboració entre la Generalitat de Catalunya i l'Opcina de Hadzici (Govern local) per a la construcció de 47 habitatges per a famílies damnificades, desplaçades o refugiades.
El pressupost de la Generalitat es d'1,1 M€ (65% l'Incasòl i 35% ADIGSA), mentre que l'Opcina de Hadzici faria l'aportació del solar i la urbanització necessària.
Posteriorment, se signa un conveni en data 8 de març de 2006 entre l'INCASÒL, ADIGSA (Generalitat de Catalunya), l'Opcina de Hadzici (Govern local) i Acció Solidària IGMAN, que és l'ONG que fa el seguiment global del projecte i actua de mediadora entre les administracions de Bòsnia i la catalana.
L'acord establia que els habitatges de nova construcció quedaran com a patrimoni de l'Opcina de Hadzici i aquesta els llogarà a desplaçats i refugiats de la zona, així com a casos socials.
Tots els habitatges disposen, a més a més, d'un traster de 4 m 2 per guardar-hi la llenya que està situat en un terreny annex.
Malgrat les dificultats sorgides en el decurs de l'obra, el resultat final és satisfactori i l'objectiu que establia el conveni ha estat plenament assolit.
En data 16 de juliol de 2008 es van lliurar els 47 habitatges de protecció oficial.
Acolliran temporalment persones desplaçades, com a conseqüència de les guerres, que tenen pendent la reconstrucció del seu habitatge o la construcció d'un de definitiu.
El projecte IMPACT "Improving energy Performance Assessment and Certification schemes by Test" (Millora de les auditories energètiques i dels sistemes de certificació avaluant una mostra d'edificis existents) va ser aprovat al gener de 2005 i va acabar el juliol 2007.
L'objectiu o punt clau de la proposta era introduir l'aplicació de la Directiva EPBD "Energy Performance Buildings Directive", sobre la certificació energètica d'edificis existents a Catalunya.
La coordinació d'aquest projecte va ser duta a terme per l'empresa ECOFYS bv, amb seu a Holanda.
Van participar en aquest projecte sis "partners" o socis de diferents països:
Els "partners" o socis associats a aquest projecte van ser:
La Generalitat de Catalunya va participar en aquest projecte a través de la Conselleria de Medi Ambient i Habitatge, que va aportar 70.000 euros i els edificis que es van testar, d'oficines i d'habitatges a Catalunya, així com els recursos humans necessaris per dur a terme el projecte.
Per més informació podeu consultar la pàgina web oficial del projecte: http://www.e-impact.org (CAS)